Diari Oficial de la Generalitat Valenciana


Sumari del DOGV 5383, del 08-11-2006 (2006/11596)

Informació pública del projecte d'expropiació del sòl d'ocupació necessària per a la construcció de l'equipament públic municipal SP-2 del vigent Pla General.
--------------------------------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/11894


Organisme emissor
:   Ajuntament de Massamagrell

Tipus de document
:   Anunci

Informació pública del projecte d'expropiació del sòl d'ocupació necessària per a la construcció de l'equipament públic municipal SP-2 del vigent Pla General. [2006/Q11907]  
En virtut de l'Acord del Ple de l'Ajuntament de Massamagrell, adoptat en la sessió de data 14 de juny de 2004, s'ha acordat l'exposició al públic en el marc del procediment de taxació conjunta, per un termini d'un mes comptador des de la publicació del present anunci, del projecte d'expropiació del sòl d'ocupació necessària per a la construcció de l'equipament públic municipal SP-2 del vigent Pla General que té l'emplaçament entre l'avinguda de Rafelbunyol i els carrers de Sant Llorenç de Brindisi, de la Mare de Déu del Puig i del Pare Francesc d'Oriola, de Massamagrell, amb els límits següents: nord, carrer del Pare Francesc d'Oriola; sud, carrer de Sant Llorenç de Brindisi; est, avinguda de Rafelbunyol; i oest, carrer de la Mare de Déu del Puig.  
Conté el projecte objecte de l'exposició al públic identificació de l'immoble únic que figura en la següent llista de béns i drets afectats per l'expropiació:  
Referència cadastral d'urbana/emplaçament: 4211948FN7802P7866LY, carrer de Sant Llorenç de Brindisi, 2-A, 46604 Massamagrell (València).  
Referència al Registre de la Propietat de Massamagrell: tom 1402, llibre 83 de Massamagrell, foli 14, finca 7711-N-duplicat.   
Titular expropiat: Parròquia de la Mare de Déu del Roser.  
Domicili: carrer de Bonavista, 31, 46145 Massamagrell (València). Arquebisbat de València, carrer del Palau, 2, 46308 València.  
Superfície afectada en metres quadrats: 1.260,50.  
Durant el termini indicat, les persones interessades podran examinar el projecte a les dependències municipals situades a la plaça de la Constitució, número 12, d'esta ciutat, en horari de 09.00 a 14.00 hores, i formular les al·legacions que estimen convenients, especialment pel que fa a la titularitat o valoració dels seus respectius drets. Podran, en particular, presentar fulls d'apreciació que contradiguen la del projecte exposat al públic, o fer sol·licitud de reserva de l'aprofitament urbanístic d'acord amb el que disposa l'article 435 del Reglament d'Ordenació i Gestió Territorial i Urbanística (ROGTU) aprovat pel Decret 67/2006, del Govern Valencià.  
Cosa que es fa pública, d'acord amb el que disposa l'article 138.1 del Text Refós de la Llei sobre Règim del Sòl i Ordenació Urbana, aprovat pel Reial Decret 1.346/1976, perquè se'n prenga coneixement general.   
Massamagrell, 27 de setembre de 2006.. L'alcalde president: Miguel Bailach Luengo.